«Ipak yo‘li. Zarafshon-Qoraqum yo‘lagi» uch davlatda joylashgan 31 ta obektdan iborat. Foto: YuNESKO 2023 yil 10-25 sentabr kunlari Saudiya Arabistonining Ar-Riyod shahrida YuNESKO Umumjahon merosi qo‘mitasining 45-sessiyasi bo‘lib o‘tmoqda. Sessiya davomida Buyuk Ipak yo‘lining Zarafshon – Qoraqum yo‘lagi Umumjahon merosi ro‘yxatiga kiritildi. Umumjahon merosi ro‘yxatiga kiritilgan «Ipak yo‘li. Zarafshon-Qoraqum yo‘lagi» uch davlatda joylashgan 31 ta obektdan iborat. Bulardan 9 tasi Tojikistonda, 15 tasi hozirgi O‘zbekiston hududida, qolganlari Turkmaniston hududida joylashgan. Turli davrlardagi barcha obektlar tarixdagi eng muhim savdo yo‘llaridan biri - Ipak yo‘lida joylashgan bo‘lib, uzoq tarix va boy madaniy-tarixiy merosni namoyon etadi. O‘zbekiston «Buyuk ipak yo‘lining Zarafshon – Qoraqum koridori» nominatsiyasini taqdim etish bo‘yicha loyiha koordinatori sifatida ishtirok etdi.